钦定古今图书集成/明伦汇编/氏族典/第189卷 > 萧阿古只
## 钦定古今图书集成/明伦汇编/氏族典/第189卷 > 萧阿古只

按《辽史萧敌鲁传》：“敌鲁弟阿古只，字撒本，少卓越，自
放不羁，长骁勇善射，临敌敢前。太祖为于越时，以材
勇充任使。既即位，与敌鲁总腹心部。刺葛之乱也，淳
钦皇后军黑山，阻险自固，太祖方经略奚地，命阿古
只统百骑往卫之。刺葛既北走，与敌鲁追擒于榆河。
神策初元，讨西南夷有功，又败周德威军。三年，以功”
拜北府宰相，世其职。天赞初，太祖西征，悉诿以南面
边事，以病卒。子《安团》，官至右皮室详稳。